KLM

KLM Royal Dutch Airlines (, ) on Alankomaiden kansallinen lentoyhtiö, joka perustettiin 7. lokakuuta 1919. KLM yhdistyi toukokuussa 2004 Air Francen kanssa Air France-KLM:ksi. KLM jatkaa toimintaansa entisellä nimellään Air France-KLM:n alaisena yhtiönä.

Yhtiöllä on käytössään 110 konetta ja yli 250 lentokohdetta eri puolilla Eurooppaa, Aasiaa, Afrikkaa ja Amerikkaa.

KLM on ollut mukana SkyTeam-lentoyhtiöallianssissa vuodesta 2004 lähtien.

 Historia 
Lähde:

KLM:n on perustanut 7. lokakuuta 1919 Albert Plesman. KLM on maailman vanhin yhtäjaksoisesti samalla nimellä toiminut lentoyhtiö. Yhtiön ensimmäinen lento tapahtui 17. toukokuuta 1920 Lontoosta Amsterdamiin. Perustamisvuonna yhtiö kuljetti 440 matkustajaa ja 22 tonnia rahtia, ja 1926 KLM jo liikennöi Amsterdamiin, Rotterdamiin, Brysseliin, Pariisiin, Lontooseen, Bremeniin, Kööpenhaminaan ja Malmöhön, ja se lensi reitit Fokkerin F2- ja F.III-koneilla.

KLM:n kasvu jatkui niin, että vuonna 1930 yhtiö kuljetti 15 143 matkustajaa. 1940-luvulla yhtiö oli ainoa siviili-ilmailualan yhtiö, jolla oli laivastossaan Douglas DC-5 -koneita. 1946 yhtiö avasi ensimmäisenä eurooppalaisena lentoyhtiönä reitin Pohjois-Amerikkaan, kun yhtiö aloitti lennot New Yorkiin.

1950-luvulla yhtiön perusti uudet reitit, jotka suuntautuivat Aasiaan. Vuonna 1950 yhtiö kuljetti 356 069 matkustajaa. Ensimmäisen Douglas DC-8 -koneen se sai käyttöönsä 1960. Vuonna 1966 laivastoon hankittiin myös useita Douglas DC-9 -koneita. Boeing 747 -sarjan koneita yhtiö hankki laivastoonsa 1971.

Siihen asti maailman ilmailun pahin lentoturma sattui 27. maaliskuuta 1977, kun KLM:n lento 4805 ja Pan Amin lento 1736 törmäsivät Los Rodeosin lentoasemalla Teneriffalla. Kaikki KLM:n koneen 234 matkustajaa ja 14 miehistön jäsentä saivat surmansa.

Vuonna 1980 KLM kuljetti 9 715 069 matkustajaa. Se osallistui 1980-luvun aikana Boeing 747 -koneen suunnitteluun ja kehittämiseen. Vuonna 1990 yhtiö kuljetti 16 miljoonaa matkustajaa, joten matkustajamäärä lähes kaksinkertaistui kymmenessä vuodessa. Heinäkuussa 1995 yhtiö aloitti laivaston mittavan uusimisprojektin ja hankki muun muassa Boeing 767-300ER -koneita.

Kaikki Boeing 767- ja Boeing 747-300 -koneet korvattiin vuonna 2002 Boeing 777-200ER -koneilla ja Airbusin valmistamilla A330-200-koneilla. Ensimmäinen Boeing 777 -kone tuli 25. lokakuuta 2003 ja ensimmäisen Airbus A330 -koneensa 25. elokuuta 2005. Vuonna 2008 yhtiö kuljetti 23,4 miljoonaa matkustajaa.

Nykyään KLM on yksi Euroopan suurimmista lentoyhtiöistä. Sillä on monia kohteita Afrikassa, Karibialla, Väli-Amerikassa sekä Etelä-Amerikassa.

pienoiskuva|KLM:n pääkonttori.
270px|pienoiskuva|KLM:n Douglas DC-2 kone.

 Organisaatiorakenne 
Tytär- ja osakkuusyhtiöt:
 KLM Cityhopper (aiemmin NLM)
 KLM Cargo
 KLM Asia
 KLM Flight Academy
 Transavia (100 %)
 Martinair Holland (100 %)
 Kenya Airways (27 %)

Aiempia tytäryhtiöitä:
 Buzz (entinen KLM:n halpalentoyhtiö)
 KLM Alps
 KLM exel
 KLM Helicopters
 KLM uk (yhdistettiin KLM Cityhopperiin)

 Laivasto 

pienoiskuva|KLM:n Airbus A330-300 Schipholin kansainvälisellä lentoasemalla.
pienoiskuva|KLM:n Boeing 737-800 laskeutumassa Barcelonan lentoasemalle.
pienoiskuva|KLM:n entinen Boeing 747-400M.
pienoiskuva|KLM:n Boeing 777-200ER Naritan kansainvälisellä lentoasemalla.
pienoiskuva|KLM:n Boeing 777-300ER "Orange Pride" -värityksessä. 
pienoiskuva|KLM:n Boeing 787-9 San Franciscon kansainvälisellä lentoasemalla.
pienoiskuva|KLM:n Boeing 787-10 laskeutumassa John F. Kennedyn kansainväliselle lentoasemalle.

 Nykyinen laivasto 
Helmikuussa 2025 KLM:n laivasto koostuu seuraavista konetyypeistä. Laivaston keski-ikä on 14,1 vuotta.

+KLM:n laivastoKonetyyppiLukumääräTilauksiaMatkustajapaikkoja HuomautuksiaAirbus A320neo—96vahv. myöh.Koneet jaetaan Transavian kanssa. Korvaa Boeing 737 -koneet.Airbus A321neo4vahv. myöh.Airbus A330-2006 —268Poistetaan laivastosta vuoteen 2025 mennessä. Korvataan Airbus A350 -koneilla.Airbus A330-3005 —292Airbus A350-900—50vahv. myöh.Koneet jaetaan Air Francen kanssa. Toimitukset alkavat vuonna 2026. Korvaa Airbus A330- ja Boeing 777-200ER -koneet.Airbus A350-1000—vahv. myöh.Boeing 737-7006—132Poistetaan laivastosta. Korvataan Airbus A320neo -sarjan koneilla.Boeing 737-80031—176Boeing 737-9005—178Boeing 777-200ER15—316Poistetaan laivastosta. Korvataan Airbus A350 -koneilla.Boeing 777-300ER16 —408Boeing 787-913—294Boeing 787-10 114344Yhteensä112150

+KLM Cargon rahtilaivastoKonetyyppiLukumääräTilauksiaHuomautuksiaAirbus A350F—4Toimitukset alkavat vuonna 2027. Korvaa Boeing 747-400ERF -koneet.Boeing 747-400ERF2—Liikennöijänä Martinair Holland. Korvataan Airbus A350F -koneilla.Yhteensä24

 Biopolttoaineet 
KLM on tehnyt kokeiluja biopolttoaineilla, jotta lentojen hiilidioksidipäästöjä saataisiin vähennettyä. Yhtiö aloitti 8. maaliskuuta 2013 viikoittaisen lennon New Yorkista Amsterdamiin, jolla käytetään osittain ruuanvalmistuksessa käytetystä öljystä valmistettua biopolttoainetta. Yhtiön ilmoituksen mukaan lento tuottaa 24 tonnia vähemmän hiilidioksidia kuin normaali lento. Biopolttoainetta käytettiin kuuden kuukauden ajan. Seuraavana vuonna 20 Arubaan ja Bonaireen suuntautunutta lentoa käyttivät osittain biopolttoainetta. Lennoilla käytettiin yksilöllisesti maalattua Airbus A330-203 -lentokonetta PH-AON.

 Yhteistyökumppanit 
Seuraavien lentoyhtiöiden kanssa KLM:llä on code sharing -sopimus.

 Aer Lingus
 Aeroméxico
 Aircalin
 Air Europa
 Air France
 Alaska Airlines
 Avianca
 Bangkok Airways
 CCM Airlines
 China Southern Airlines
 CityJet
 Copa Airlines
 Cyprus Airways
 Czech Airlines
 Delta Air Lines
 Gulf Air
 Japan Airlines
 Kenya Airways
 Korean Air
 Malaysia Airlines
 Middle East Airlines
 Qantas
 TAAG Angola Airlines
 TAM Airlines
 Twin Jet
 Ukraine International Airlines

 Katso myös 
 Luettelo KLM:n kohteista

 Lähteet 

 Aiheesta muualla 

 Viralliset kotisivut
 Maailman pisin lentolinja, Aamulehti, 28.05.1939, nro 141, s. 23, Kansalliskirjaston digitaaliset aineistot

*
Luokka:Kansalliset lentoyhtiöt
Luokka:Air France-KLM
Luokka:Seulonnan keskeiset artikkelit